JKW-KABUM-21-ZHA-001-028-wylie
ge sar gsol mchod bkra shis sgra dbyangs/__ @#/_/sku lha ge sar rgyal po'i gsol mchod shin tu bsdus pa bkra shis kyi sgra dbyangs bzhugs so/__/na mo gu ru pad+mA kA rA ya/__mchod gtor gser skyems bsang sogs ji ltar 'byor pa'i mchod rdzas ra~M ya~M kha~M gis bsang sbyang /__oM AHhU~M gis brlab/__hrIH__ting 'dzin nam mkha' mdzod kyi rol mo las/__/byung ba'i 'dod yon rgya mtsho'i dkyil 'khor g.yos/__/bla ma yi dam mkha' 'gro chos skyong sogs/__/skyabs gnas mchod 'os rgya mtsho'i tshogs rnams dang /__/khyad par lha gcig khri srong lde'u btsan gyis/__/bod khams bde la 'god pa'i phrin las kyi/__/sku lha ge sar skyes bu don grub sogs/__/mched 'khor sprul dang yang sprul bcas pa kun/__/zag med ye shes 'dod rgu'i gter gyis 'bod/__/thugs dam gnyen po chos kyi dbyings su bskang /__/nyams chag 'gal 'khrul thams cad bzod par bzhes/__/srid zhi'i dpal gyi 'byor pas mnga' gsol na/____/dgyes pa'i 'dzum zhal bdag cag rnams la ston/__/rngams pa'i brtul zhugs dgra dang bgegs la bskyed/__/'khor srung rkyen zlog mi mthun bar chad bsgyur/__/gzhi byes kun tu kha 'dzin stong grogs mdzod/__/nad mug mtshon 'khrugs 'jigs pa zhi bar mdzod/__/tshe bsod dpal 'byor snyan grags stobs 'byor spel/__/sangs rgyas bstan dar bstan 'dzin sku tshe bsrings/__/char chu dus 'bebs btsa' sad ser ba srungs/__/rta phyugs 'bru nor phywa g.yang longs spyod phobs/__/mdor na yid la smon cing dge ba'i don/__/'bad med myur ba nyid du 'grub pa dang /__/mthar thug bde ba mchog gi dngos grub stsol/__/bkra shis dpal gyis rtag tu khyab gyur cig__/ces pa'ang gling rje rin po che'i bka'i phrin las pa dad dam lugs gnyis dpal gyis skyong ba'i bzang po dpal ldan bkra shis pa'i lha rdzas dang bcas gsung ngor/__/'jam dbyangs mkhyen brtse'i dbang pos dus tshes dge bar 'phral du bris pa mang+ga laM/___/___!_
Debug data: